OzLabs/hebrew-wiki-articles huggingface dataset:
So Happily Unsatisfied

So Happily Unsatisfied היה אמור להיות אלבום האולפן החמישי של להקת ניין דייז, והיה אמור לצאת בשנת 2002, אך עקב חילוקי דעות בלתי ניתנים לגישור בין הלהקה לחברת התקליטים לא ראה אור מעולם.

לאחר סיבוב ההופעות המוצלח שבא לאחר יציאת אלבום הבכורה בחברת סוני, The Madding Crowd, התרכזה הלהקה בכתיבת חומר לאלבום חדש, ועד מהרה נכנסה הלהקה שוב לאולפן, הפעם עם המפיק רון אנילו (שעבד קודם לכן עם להקת Lifehouse). האלבום החדש היה במובהק רוקי יותר מקודמיו, ואופיין בצליל של גיטרות חשמליות, דיסטורשן וריפים כבדים שלא נשמעו קודם לכן באלבומי הלהקה. האלבום, כלל 12 שירים, ביניהם Favorite Song (דואט של בריאן וג'ון), ו-Don't Look Back (שהשמועה אומרת שנכתב על השחקנית גויינת' פאלטרו). בתקליט גם ניתן למצוא את I Feel Fine – שנכתב תוך שיתוף פעולה בין ג'ון לבין סולן להקת ספלנדר (Splender), ויימון בון, את Ocean – שנכתב תוך שיתוף פעולה בין בריאן לסולן להקת לייפהאוס (Lifehouse), ג'ייסון וייד. בסשנים הוקלטו גם שני שירים שלא היו אמורים להיכנס לאלבום – Dirty Poet ו-Lee Lee (שהוקדש לשחקנית הקולנוע לילי סובייסקי).

לאחר סיום ההקלטות והמיקסים (כאשר הזכויות שייכות לחברת התקליטים), ולאחר יציאת הסינגל הראשון מתוך האלבום לתחנות הרדיו (Good Friend), עלו היחסים בין הלהקה לחברת התקליטים על שרטון, והחברה החליטה להפר את החוזה עם הלהקה ולא להוציא את האלבום. למרות שניתנה הוראה להשמיד את כל העותקים הקיימים של האלבום, נשארו מספר עותקים בודדים אשר נהפכו למצרך נדיר ויקר בקרב קהילת המעריצים העולמית – עותק מקורי במצב טוב של האלבום יכול להגיע באתרי האינטרנט השונים ל-200$ ויותר. למרות שהאלבום מעולם לא יצא, ניתן למצוא מקורות שונים ברשת להורדה חוקית וחינמית של השירים, וחברי הלהקה אף מעודדים זאת.

== רשימת השירים ==
<div style="direction: ltr;">
#Favorite Song (4:33)
#Good Friend (4:09)
#Emily (3:37)
#Marvelous (3:48)
#Still Here (4:15)
#The Joneses (3:50)
#Don't Look Back (3:44)
#I Feel Fine (3:45)
#Ocean (5:51)
#Beautiful (4:17)
#Everything (4:27)
#Great Divide (4:12)
</div>

== סינגלים ==

== קישורים חיצוניים ==

* [http://www.ninedaysmore.com אתר בו ניתן להוריד חינם את שירי הלהקה החוקיים]
* [http://www.mr-tea.com/ND/music2.htm אתר בו ניתן להוריד חינם את שירי האלבום]

קטגוריה:אלבומי 2002
קטגוריה:אלבומים באנגלית
Flying The Corporate Jet

Flying The Corporate Jet הוא אלבום האולפן השישי של להקת ניין דייז, שהוקלט ויצא עצמאית בשנת 2003. 
== הפקה ==
לאחר הניתוק מחברת התקליטים אפיק וגניזת אלבומם הקודם, So Happily Unsatisfied, הלהקה הייתה במשבר ושניים מחבריה עזבו את ההרכב - ויני טטנלי המתופף וג'רמי דין הקלידן, שמאז ועד היום כבר חזרו להרכב הלהקה.
המעריצים, שהביעו חשש מפירוק של הלהקה, התבדו עד מהרה, כאשר השלישייה נכנסה שוב לאולפן כדי להקליט שוב תקליט עצמאי. מכיוון שהיה חסר ללהקה מתופף, הם שכרו לצורך ההקלטות את המתופף ג'ון מיצ'לי (המתופף של Meat Loaf), ויצאו עם 8 שירים חדשים. ביניהם Reality TV, שלועג לתרבות תוכניות המציאות ולחברות התקליטים התעשייתיות, הבלדה The Moment, ו-29 Year Old Girls. האלבום, שקיבל את השם Flying The Corporate Jet ויצא בסוף 2003, הופק על ידי הלהקה ודייב מקנייר, ועטיפתו עוצבה על ידי לא אחר מאשר קלידן הלהקה בעבר – ג'רמי דין, שאף התארח בנגינה בשיר Wonderful (שיר שלמעשה נכתב עבור האלבום הקודם אך לא נכנס לאלבום). האלבום לקח צעד אחורה והתקרב יותר לסאונד השורשי של הלהקה מאשר לרוק הכבד ב-So Happily Unsatisfied.

== רשימת השירים ==
<div style="direction: ltr;">
{|border=0
|-
|
# 29 Year Old Girls (4:14)
# Goodbye (4:12)
# Wonderful (3:08)
# Something Has Gone Wrong (3:29)
# Reality TV (3:22)
# Devil You Know (5:53)
# Catch Me If You Can (3:31)
# The Moment (4:15)
# 17 And 33 (3:52)
|}
</div>
==קישורים חיצוניים==
Seventeen Minutes and Thirty Eight Seconds in the Dark

Seventeen Minutes And Thirty Eight Seconds In The Dark הוא מיני אלבום של ג'ון המפסון, סולן להקת ניין דייז, שיצא בשנת 2003. בין כישלון ההוצאה של האלבום So Happily Unsatisfied לבין הקלטת Flying The Corporate Jet, התפנה ג'ון להקליט חמישה משיריו החדשים. באלבום מנגן ג'ון ברוב הכלים (גיטרות, בס, פסנתר, כלי הקשה). כל העותקים מה-EP נמכרו וכיום ניתן להוריד אותו חוקית וחינם ממספר אתרים.
מיד לאחר יציאת ה-EP סיים ג'ון עוד מספר שירים (שלא הספיקו להיכנס ל-EP) גם אותם ניתן להוריד חינם: Brand New Me, Worse Than It Seems ו-Nothing Better.
== רשימת השירים ==
<div style="direction: ltr;">
{|border=0
|-
|
# Ultimate Love Song (3:27)
# The In Crowd (3:22)
# She Won't Get Away (3:42)
# Sweeter Than... (3:26)
# Anywhere (3:36)
|}
</div>

קטגוריה:אלבומי 2003
קטגוריה:אלבומים באנגלית
אלברטו סנטוס דימון

264x264px
אלברטו סנטוס דימון (פורטוגזית: Alberto Santos Dumont; 20 ביולי 1873 - 23 ביולי 1932) היה מהנדס (על אף שלא היה בעל השכלה אקדמית רשמית בתחום זה) וחלוץ תעופה ברזילאי חשוב. למרות שגדל ונפטר בברזיל, תרומותיו לתעופה נעשו בזמן שהותו בצרפת.

==ביוגרפיה==
סנטוס דימון נולד בעיר פלמאירה, הקרויה כיום סנטוס דימון במדינת מינאס ז'ראיס שבברזיל.
אביו היה המהנדס בעבודות בניית מסילת רכבת פדרו השני המקשרת בין ריו דה ז'ניירו לבין מינאס ז'ראיס.
בתום עבודת בניית המסילה, רכש אביו מטע קפה בסאו פאולו. בזכות הידע ההנדסי והשקעה בציוד חדיש הפך את המטע לאחד המרשימים ביותר ולמכניס רווחים גדולים מאוד.

במשפחות האמידות של אותה התקופה התבסס חינוך הילדים על שיעורים פרטיים. אביו, שנולד בצרפת הביא מורות מצרפת ללמדו. גם המשפחה, בעיקר אחותו הייתה משתתפת בהענקת ההשכלה. מאוחר יותר למד בבתי-ספר באזורים גדולים יותר וגם בבתי-ספר יוקרתיים במינאס ז'ראיס.

ב-1890 מכר אביו את המטע אחרי תאונה שהותירה אותו משותק. ב-1891 נסע לצרפת יחד עם אביו, שם למד בהדרכה פרטית פיזיקה, כימיה, מכניקה וחשמל.

==ספינות אוויר==
ממוזער
סנטוס דימון תכנן, בנה והטיס את ספינת האוויר המעשית הראשונה שניתן היה לנווטה. בכך הפך לאדם הראשון שהצליח לבצע טיסה נשלטת שגרתית. "כיבוש" זה של האוויר, וזכייתו בפרס Deutsch de la Meurthe ב-19 באוקטובר 1901 עבור טיסה סביב מגדל אייפל, הפכוהו לאדם מפורסם ביותר בתחילת המאה ה-20.

בנוסף להישגיו החלוציים בספינות אוויר, הטיס סנטוס דימון את הטיסה הפומבית והמתועדת הראשונה במטוס באירופה, בפריז ב-23 באוקטובר 1906. בטיסה זו הוא טס למרחק של כ-60 מטרים בגובה של 2 - 3 מטרים. המטוס בו טס, 14 Bis, שכונה "ציפור טרף" (בצרפתית: Oiseau de proie), נחשב לראשון שהמריא, טס ונחת בכוחות עצמו, ללא שימוש בקלע, רוחות, מסילת שילוח או כל עזרה חיצונית אחרת. כחודש לאחר מכן חזר על הישגו זה בטיסה למרחק של 220 מטרים בגובה של כ-6 מטרים. כתוצאה מכך חלקים בקהילה המדעית והאווירונאוטית, בעיקר בברזיל ארץ מוצאו, מחשיבים את סנטוס דימון ל"אבי התעופה" ולממציא המטוס.

==השנים האחרונות==
ב-1914, כאשר נכבש צפון צרפת בידי הכוחות הגרמניים במלחמת העולם הראשונה, נכלא סנטוס דימון באשמת ריגול, דבר שהתברר כלא נכון. ב-1915 חלה הידרדרות במצבו הבריאותי וסנטוס דימון שב לברזיל. ב-1926 פנה לחבר הלאומים בבקשה למנוע את השימוש של מטוסים ככלי מלחמה. מצבו הבריאותי החמיר, הוא חזר לצרפת והתאשפז בשווייץ ובצרפת.

בשנת 1931 חזר לברזיל, נבחר כחבר באקדמיה הברזילאית לשפה וספרות (שנוסדה לפי המודל של האקדמיה הצרפתית). ב-1932 הביע התנגדות לשלטון ז'טוליו ורגאס ואת רצונו שלא תהיה מלחמה בין הברזילאים.

המהפכה החוקתית בברזיל השפיע לרעה על מצב רוחו הדיכאוני בו היה שרוי במרוצת השנים האחרונות, וב-23 ביולי אותה השנה שם קץ לחייו. סנטוס דימון לא התחתן מעולם ולא היו לו ילדים.

==ראו גם==
* כלי טיס
* האחים רייט

==קישורים חיצוניים==

* 
* 
* 

קטגוריה:חלוצי התעופה
קטגוריה:ברזילאים
קטגוריה:מתאבדים: מהנדסים
קטגוריה:ילידי 1873

קטגוריה:נפטרים ב-1932
Passarim

Passarim הוא אלבום של המלחין הברזילאי אנטוניו קרלוס ז'ובים שיצא בשנת 1987. בתקופת הכתיבה של האלבום התעוררה מודעות אצל ז'ובים לנזקי הסביבה ואפשר לראות זאת בטקסטים, במיוחד בשיר שעל שמו קרוי האלבום, Passarim, שם יש ביקורת חריפה על הריסת יערות הגשם בברזיל.
כששומעים את האלבום אפשר לחוש בז'ובים בוגר יותר מאשר בתקופה המוקדמת יותר בקריירה שלו. מקצבי הבוסה נובה בשילוב עם קולו המחוספס של ז'ובים מהווים שילוב מנצח ועל כן הצלחתו.

באלבום כלולים גם שני שירים שכתב בנו של ז'ובים, פאולו, שגם הפיק את האלבום והיה שותף בביצוע השירים.

== שירי האלבום ==
<div style="direction: ltr;">
{|border=0
|-
|
#Passarim
#Bebel
#Borzeguim
#Looks Like December
#Isabella
#Fascinating Rhythm
#Chansong
#Samba Do Soho
#Luiza
#Brazil Nativo
#Gabriela
|}
</div>
== משתתפים באלבום ==
*אנטוניו קרלוס ז'ובים - פסנתר ושירה
*פאולו ז'ובים - גיטרה וקולות
*דנילו קיימי - חליל צד וקולות
*ג'קוס מורלנבאום - צ'לו
*סבסטיו נטו - באס
*פאולו בראגו - תופים
*אנה לונטרה ז'ובים - קולות
*אליזבת ז'ובים - קולות
*מאוצ'ה אדנט - קולות
*פאולה מורלנבאום - קולות
*סימון קיימי - קולות

==קישורים חיצוניים==

קטגוריה:אלבומים באנגלית
ליליאן תוראם

לילאן תוראם (בצרפתית: Lilian Thuram; נולד ב-1 בינואר 1972 בגוואדלופ) הוא כדורגלן עבר צרפתי, ששיחק בעמדת הבלם.

==ביוגרפיה==

בגיל 9 עבר עם משפחתו לפריז. במהלך שנות נערותו פיתח תוראם את יכולתיו ככדורגלן. בגיל 19 התגלה על ידי מונקו, שבמדיה שיחק חמש שנים וביסס את מעמדו כשחקן מוערך. בשנת 1996 עבר למועדון האיטלקי פארמה. בשנת 1998 חגג תוראם הישג אישי כאשר זכה לתואר שחקן ההגנה הטוב בליגה האיטלקית והישג עולמי, כאשר זכה עם נבחרת צרפת במונדיאל 1998. בטורניר הבקיע את שעריו היחידים במדי הנבחרת - צמד בחצי הגמר מול נבחרת קרואטיה.

תוראם המשיך לצבור תארים, כאשר בשנת 1999 זכה עם פארמה בגביע אופ"א ושנה לאחר מכן זכה עם נבחרתו ביורו 2000. כישרונו משך את תשומת הלב של מספר קבוצות גדולות, ולבסוף עבר ב-2001 לקבוצת הפאר האיטלקית יובנטוס.

עם יובנטוס זכה תוראם בארבעה תוארי אליפות (אך בדיעבד שניים נפסלו עקב שערוריית שחיתות) והרשים רבים ביכולתו למרות גילו המתקדם יחסית. במונדיאל 2006 תוראם הוביל את צוות ההגנה של נבחרת צרפת, שהגיעה לגמר הטורניר, ובשנה זו עבר לברצלונה, בעוד שקבוצתו הקודמת, יובנטוס, ירדה לליגה האיטלקית השנייה (סרייה ב') עקב שערוריית שחיתות שבה הייתה מעורבת.

תוראם השתתף עם נבחרת צרפת ביורו 2008, ואף שבר את שיא מספר ההופעות של שחקן בטורנירי היורו, כאשר שיחק את משחקו החמש עשרה בטורניר במחזור הראשון של שלב הבתים. לאחר הדחתה של נבחרת צרפת מהטורניר, הודיע תוראם על פרישתו מהנבחרת ביחד עם קלוד מקאללה ווילי סניול.

לאחר סיום חוזהו בברצלונה חתם תוראם על חוזה לעונה אחת בפריז סן-ז'רמן, אך בבדיקות הבריאותיות נתגלו סימנים לבעיה בלבו. מספר שנים קודם לכן נפטר אחיו של תוראם בזמן משחק כדורסל כתוצאה מליקוי דומה בלבו. בעקבות תוצאות הבדיקה החליט תוראם לפרוש באופן סופי מכדורגל.

עם פרישתו, בשנת 2008, ייסד תוראם קרן הפועלת למאבק בגזענות.

בניו מרקוס תוראם וקפרן תוראם גם הם כדורגלנים. מרקוס משחק בעמדת החלוץ באינטר מילאנו מהסריה א וקפרן משחק בעמדת הקשר בניס מליגת העל הצרפתית.

== קישורים חיצוניים ==

קטגוריה:כדורגלנים גוואדלופים
קטגוריה:כדורגלנים צרפתים
קטגוריה:בלמי כדורגל גוואדלופים
קטגוריה:בלמי כדורגל צרפתים
קטגוריה:כדורגלני מונקו
קטגוריה:כדורגלני פארמה
קטגוריה:כדורגלני יובנטוס
קטגוריה:כדורגלני ברצלונה
קטגוריה:כדורגלני נבחרת צרפת
קטגוריה:מקבלי אות לגיון הכבוד
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:כדורגלני יורו 2000
קטגוריה:כדורגלני מונדיאל 2002
קטגוריה:כדורגלני גביע הקונפדרציות 2003
קטגוריה:כדורגלני יורו 2004
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:שגרירים של רצון טוב - יוניסף
קטגוריה:צרפתים שנולדו ב-1972
קטגוריה:גוואדלופים שנולדו ב-1972
קפלה

286x286 פיקסלים
קָפֵּלָה (בלטינית: Cappellae, גלימה) היא מבנה פולחן נוצרי קטן, סוג של כנסייה קטנה לשירות אישי. קפלה נבנתה לעיתים באחוזה כבית תפילה עצמאי קטן ולעיתים במסגרת של קומפלקס מבנים גדול יותר כגון קתדרלה גדולה, אוניברסיטה, ארמון או אפילו בית קברות. שימוש נוסף במושג הוא חלל משני כחלק מכנסייה. בכנסיות רבות, בעיקר גדולות, נהוג לבנות קפלות מסביב לאמבולטוריום (בתרשים משמאל) או בצידי הספינות המשניות, ולעיתים בטרנספט. במקרה כזה הקפלה היא גומחה או חלל קטן ללא מוצא, המוקדש למטרה משנית כלשהי.

המשרת בקודש בקפלות האישיות בתקופה הפיאודלית נקרא "קפלאנוס" והוא היה הכומר האישי של הסניור ולעיתים קרובות נלווה אליו במסעותיו.

מסופר על מרטין הקדוש שעבר ביום חורף וראה איש עני עירום. פשט את גלימתו, חילק אותה לשניים ונתן מחציתה לעני. החלק שנשאר מרטין לבוש בו היה זה שהיה בו הכובע (בלטינית cappa, קפושון). הגלימה של מרטין נשמרה כשריד קדוש בארמון המלך הפרנקי, במקום שזכה לשם קפלה כנגזרת של השם cappa. מאז כל חדר תפילה פרטי בארמון נקרא קפלה, ואחר כך הורחב המושג לחדר תפילה בכלל.

קפלות נבנו לכבוד קדוש מסוים, מלך או אציל חשוב, איש דת חשוב, תורם כספים או אפילו סיפור כלשהו שאותה כנסייה מצאה לנכון לציין. הקפלה מאפשרת פולחן אישי של המתפלל, ובה הוא לרוב מדליק נרות לכבודו של הקדוש. בקפלה ישנם ציורים או פסלים של אותה אישיות, ולעיתים רבות גם ממוקמים בה קברים אמיתיים של אותם אישים או קדושים. בניית הקפלות נעשית, על פי רוב, לאחר השלמת מבנה הכנסייה, ולעיתים מתווספות קפלות חדשות לאחר שנים.

בזרמי הנצרות השונים, למושג קפלה משמעויות מעט שונות. קיימים הבדלים בין המשמעויות בנצרות הקתולית, הנצרות הפרוטסטנטית וזרמי הנצרות בבריטניה ואירלנד. נעשה שימוש במילה קפלה גם בהקשרים אחרים שאינם קשורים לכנסייה.

== ראו גם ==

* אדריכלות כנסיות
* סנט שאפל
* הקפלה הסיסטינית
==קישורים חיצוניים==
* 

*
קטגוריה:מבני דת
קטגוריה:אדריכלות כנסייתית
קטגוריה:כנסיות לפי סוג
קומיסר

קומיסר (ברוסית: комиссар) היה תואר רשמי של פקיד ממשל ברפובליקה הרוסית וברית המועצות. למונח "קומיסר" שני מובנים, האחד הוא שר, ולרוב נקרא "נַרקום" (נַרוֹדני קומיסר: קומיסר העם). התואר היה בשימוש עד שנות ה-50. במובנו השני שימש ככינוי לקציני משמעת פוליטיים שהיו מסופחים לקצינים בכל הדרגות ביחידות קרביות. תפקידם היה לפקח על המשמעת הפוליטית של הקצין ושל כל היחידה. בשנת 1920 בצבא האדום היו כשלושת אלפים קומיסרים. התפקיד בוטל בשנת 1925. בשנת 1937 עם תחילת הטיהורים הגדולים התפקיד נכלל מחדש למספר שנים. בתחילת מלחמת העולם השנייה לכל היחידות נשלחו קומיסרים אך לאחר כשנה וחצי לאור דרישות חוזרות ונשנות של מפקדי צבא בכירים התפקיד בוטל. עם זאת, בכל יחידה היה סגן מפקד לפעילות פוליטית.

== ראו גם ==
* פקודת הקומיסר
*פוליטרוק

קטגוריה:ברית המועצות: היסטוריה
קטגוריה:ברית המועצות: פוליטיקה
קטגוריה:משרות פוליטיות
טור (עיר)

טור (בצרפתית: Tours) היא עיר בירת מחוז אנדר ולואר בחבל סאנטר-עמק הלואר שבמערב-מרכז צרפת. העיר שוכנת על גדות נהר הלואר. האזור סביבה, הנקרא טורן (Touraine), מפורסם ביינותיו ובניב הצרפתית השגור בפי התושבים. לטור מגיע גם מרוץ האופניים פריז–טור.

קתדרלת טור היא אחד המבנים המפורסמים בעיר, עם חזית גותית לוהבת וצריחי רנסאנס המסתיימים בכיפות.

מרטינוס הקדוש היה הבישוף של טור במאה הרביעית ונקבר בכנסייתה. בזכותו ובזכות הניסים שהאמינו שמתרחשים לעולי הרגל הפוקדים את קברו, הפכה העיר למקום בעל חשיבות דתית נוצרית ומכאן עיר בעלת חשיבות כלכלית.

==יהודי טור==

עדות להתיישבות יהודים בטור קיימת עוד מהמאה השישית. אזור היהודים נקרא עד היום Rue De Maures (רחוב המורים) – כנראה עקב חוסר האבחנה של המקומיים בין היהודים לערבים.

בימי הביניים נודעו מספר חכמים שהתגוררו בטור (המכונה טוריי"ש בכתובים). במאה הארבע עשרה גורשו היהודים מספר פעמים מטור, עקב עלילות, ולבסוף גורשו ממנה סופית.

לאחר המהפכה הצרפתית חזרו יהודים להתיישב בטור, והיום קיימת שם קהילה קטנה ובית כנסת.

==ספורט==
בעבר הייתה קיימת בעיר קבוצת כדורסל אספו טור, שזכתה פעמיים (1976, 1980) באליפות צרפת בכדורסל. ובנוסף הגיעה הקבוצה עד לגמר גביע ספורטה בשנת 1976.

בנין העירייה

==קישורים חיצוניים==

* 

* 

קטגוריה:סאנטר-עמק הלואר: ערים
פרננדו מאירלס

פרננדו מאירלס (בפורטוגזית: Fernando Meirelles; נולד ב-9 בנובמבר 1955) הוא תסריטאי, מפיק ובמאי קולנוע ברזילאי. היה מועמד לפרס אוסקר בשנת 2003 בקטגוריית הבמאי הטוב ביותר על סרטו "עיר האלוהים".

== ביוגרפיה ==
מאירלס נולד למשפחה בת המעמד הבינוני בעיר סאו פאולו, ברזיל, בה גם גדל. בעקבות אביו, שהיה רופא גסטרו ידוע, ביקר בצעירותו במדינות שונות באסיה, באמריקה הצפונית ובמדינות נוספות. בגיל 12 קיבל במתנה מצלמת וידאו פשוטה והחל לצלם סרטונים עם חבריו. הצילום הפך לתחביב עבורו, ובשנה האחרונה ללימודי אדריכלות באוניברסיטת סאו פאולו, לא הגיש מאירלס את עבודת הגמר שלו על נייר, אלא קנה מצלמת וידאו והכין סרט תיעודי.

יחד עם קבוצת חברים החל מאירלס לעסוק בקולנוע ניסיוני ויחדיו חברת הפקה בשם "מבט אלקטרוני" (Olhar Eletrônico). בשנת 1982 הפיקה החברה תוכניות טלוויזיה בתחום האירוח וכן תוכניות ילדים, וחברי הקבוצה השתתפו בתוכניות אלו. תוכניות האירוח הוצגו בסגנון חדשני ומהפכני לאותה תקופה, כשענייני אקטואליה הוצגו בשילוב של הומור מהול בחוסר רשמיות מוחלטת, עד כדי בוטות.

בסוף שנות ה-80 של המאה ה-20 נכנס מאירלס לתחום הפרסום וב-1990 סגר את חברת "מבט אלקטרוני" והקים עם חבריו את חברת הפקות "סרטים 02" (O2 Filmes) שהתמחה בסרטי פרסומת. בסוף שנות ה-90 היה מאירלס למנהל סרטי הפרסום המבוקש והמפורסם ביותר בברזיל, ורבים סוברים שהיה גם הטוב ביותר בתחומו.

בשנת 1997 קרא מאירלס את רב המכר "עיר האלוהים" (Cidade de Deus) של פאולו לינס. על אף שהתסריט דרש 350 משתתפים החליט מאירלס להסריטו. מאירלס ארגן צוות שכלל טכנאים מקצועיים, אולם השחקנים שבחר לא היו שחקנים מקצועיים, אלא תושבי פבלות מפרברי ריו דה ז'ניירו
.
בברזיל הייתה הצלחתו של הסרט "עיר האלוהים" מרשימה. הסרט זכה בפרסים רבים בזירה הלאומית והבינלאומית כאחד. בשנת 2003 היה מועמד לפרס אוסקר בקטגוריית הבמאי הטוב ביותר עם סרטו זה, אך לא זכה בפרס. בשנת 2004 הוקרן הסרט בפסטיבל קאן וזכה בפרס אוסקר בארבע קטגוריות שונות.

מאירלס היה מועמד בקטגוריית הבמאי הטוב ביותר גם ב-2005 עם הסרט "הגנן המסור", אבל גם בפעם הזו לא זכה. הגנן המסור צולם בקניה. היה זה סרטו הראשון של מאירלס בשפה האנגלית.

בשנת 2007 הפיק מאירלס את הסרט "השירותים של האפיפיור" שבוים על ידי אנריקה פרננדז וסזאר שרלונה וזכה במספר פרסים בפסטיבל הסרטים גרמאדו.

==פילמוגרפיה==

* Marly Normal (1983) - סרט תיעודי קצר
* Brasília (1983) - סרט תיעודי קצר
* Olhar Eletrônico (1986)
* The Nutty Boy 2 (1998)
* Maids (2001)
* עיר האלוהים (2002)
* הגנן המסור (2005)
* על העיוורון (2008)
* Som & Fúria: O Filme (2009)
* 360 (2011)
* ריו, אני אוהב אותך (2014)
*האפיפיורים (2019)

=== כמפיק ===

* זום (2015)
*7 אסירים (2021)

=== טלוויזיה ===

* האוהד <small>(אנ')</small> (2024)
* שוגר (2024)

== קישורים חיצוניים ==

* 
* 

קטגוריה:במאי קולנוע ברזילאים
קטגוריה:ברזילאים שנולדו ב-1955
סופרבסיס

סופרבסיס הוא מושג בכימיה המתאר בסיס חזק מאוד.
על אף שאין סטנדרט המגדיר מה הוא בסיס חזק מאוד, כמו שיש לסופרחומצה, רוב הכימאים משתמשים במושג "סופר בסיס" לציין בסיסים חזקים מנתרן הידרוקסיד. 

שלוש הקטגוריות העיקריות לסופרבסיסים הן:
#סופר בסיס אורגני - למשל, 1,8-ביס(דימתילאמינו)נפטלין (ספוג פרוטונים) וn-בוטילליתיום
#סופר בסיס אי-אורגני - בדרך כלל מלחים עם יונים שליליים עם אלקטרושליליות גבוהה (ליתיום) (כמו שרוב הסופרחומצות מורכבות מפלואור), למשל, ליתיום ניטרט
#סופר בסיס אורגנומתכתי

סופרבסיס מגיב עם חומצה ואף עם חומצה חלשה בתגובת סתירה אלימה ואקסותרמית ביותר.

==ראו גם==
*סופרחומצה

==קישורים חיצוניים==

קטגוריה:בסיסים
תסמונת קלמן

תסמונת קלמן (Kallmann syndrome) היא תסמונת גנטית, המאופיינת בהיעדר התבגרות מינית ותתרנות.

אצל הלוקים בתסמונת קלמן קיים חוסר מולד של הורמון שחרור גונדוטרופין (GnRH) מההיפותלמוס. הורמון ה- GnRH אחראי על שחרור הורמון מחלמן (LH) והורמון מגרה זקיק (FSH) מבלוטת יותרת המוח המפעילים את הורמוני המין בשחלות ובאשכים. לפיכך, אצל הלוקים בתסמונת זאת לא מופרשים הורמוני הטסטוסטרון האנדרוגן אצל גברים, והאסטרוגן אצל נשים.

הלוקים בתסמונת קלמן מאופיינים בעיכובים משמעותיים או בהיעדר מוחלט של התבגרות מינית. היעדר פוריות, היעדר שיער גוף. אצל גברים - אשכים ואיבר מין קטנים מאוד, אימפוטנציה, היעדר כוח שרירים, שומן בחזה ובירכיים וצמיחת שדיים. אצל נשים - הפרעות מחזור או היעדר מחזור, מסקוליניזציה, אי התפתחות שדיים.

מאפיינים אפשריים נוספים: קומה גבוהה יחסית, אפשרות לעיוורון צבעים ולחרשות, חיך שסוע, אפילפסיה, קשת עמוקה בכף הרגל (pes cavus), הליכה לא יציבה וניסטגמוס, חסר מולד של התפתחות הכליה.

שכיחות התסמונת היא 1:10,000 בקרב גברים ו- 1:40,000 בקרב נשים. אף כי ישנו מתאם בין חומרת התתרנות לחומרת החסר ב-GnRH, גם במקרים של בתתרנות מלאה (כגון בצורת KAL1 הקלאסית) ניתן למצוא חסר חלקי בלבד של GnRH.

לתסמונת קלמן קיים טיפול שהוכח מחקרית כיעיל, על ידי מתן הורמוני המין באופן מלאכותי.

התסמונת תוארה כבר בשנת 1856 בנתיחה לאחר המוות של גבר בין 40 עם מיקרופניס, אשכים טמירים והיעדר פקעת הרחה (Olfactory Bulb) במוח. בשנת 1944, ד"ר פרנץ יוסף קלמן תיאר את התסמונת בהקשר תורשתי והיא קרויה על שמו.

== גנטיקה ==
הגן הראשון שפגם בו תואר בתור גורם לתסמונת קלמן הוא A NOSM1, (בעבר נקרא KAL1) שנמצא בתאחיזה לכרומוזום-X. כיום ידוע כי רק ל-30% מהלוקים בתסמונת נמצא פגם בגן זה. שינויים במספר גנים במקביל יכול להסביר את ההטרוגניות הגנטית והקלינית של התבטאות התסמונת גם בקרב בני אותה משפחה.

== ראו גם ==
* גיל ההתבגרות
* תסמונת קליינפלטר

== קישורים חיצוניים ==

* [http://news.bbc.co.uk/1/hi/magazine/4492814.stm "גבר, 33, מחפש התבגרות מינית". כתבה שפורסמה ב-BBC] 
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הפרעות בבלוטות אנדוקריניות
קטגוריה:מחלות נדירות
קלמן
שלמה ווארזאגער

שלמה וואָרזאָגער (ווארזוגער) (10 במאי 1917 - 14 בדצמבר 2000) היה סופר ומשורר יידי.

== תולדות חייו ==

נולד בחלם שבפולין. למד בילדותו ב'חדר' ובישיבה, ואחר כך גם בגימנסיה ריאלית ביידיש. בעת מלחמת העולם השנייה שהה בברית המועצות, שאליה נמלט עם פרוץ הקרבות בין הרוסים לגרמנים.

בשנת 1946, עם תום המלחמה, שב ווארזאגער לפולין, ומשם המשיך למחנות העקורים במינכן, בדרכו לארץ ישראל.

== יצירתו ==
שירו הראשון, "חיפוש" – כלומר: חיפוש של המשטרה אחר פליט – נדפס ב-1933 בוורשה, בעיתון 'פרייע יוגנד' (יידיש: "הנוער החופשי").

שיריו וסיפוריו של ווארזאגער נדפסו בכל רחבי העולם: במינכן ובוורשה, בבואנוס איירס ובמונטוידאו, בפריז ובתל אביב. ווארזאגער היה בין המשתתפים הפעילים בכתב העת היידישאי "די גאלדענע קייט" (יידיש: "שלשלת הזהב"), שיצא לאור שנים ארוכות בישראל.

מיצירתו הענפה של ווארזאגער תורגמו לעברית שלושה ספרים.

נפטר ב-14 בדצמבר 2000.

== ספריו ==
=== ספריו שלא תורגמו לעברית ===
* זיין: לידער, מינכן: נייוועלט, 1948.
* ברויט (רומאן), תל אביב: י"ל פרץ ביבליאטעק, 1960.
* זאמד, [תל אביב]: פארלאג י"ל פרץ, 1963.
* א גט: נאוועלע און צווי דערציילונגען, [תל אביב]: ה. לייוויק פארלאג, תשכ"ו-1966 – תשמ"ה-1985.
* ליבשאפט: ראמאן, ה. לייוויק פארלאג, תשכ"ו-1966 – תשמ"ה-1985.
* יארן, תל אביב: פארלאג י"ל פרץ, תשל"ג.
* דא גייט אויף די זון, [תל אביב]: פארלאג י"ל פרץ, 1975.
* הי: נאוועלן, תל אביב: פארלאג י. ל. פרץ, תשמ"ב-1982.
* אזוי צו זאגן: עסייען, תל אביב: פארלאג י.ל. פרץ, תשמ"ה-1985.
* יאמערגעזאנג: פאעמע, תל אביב: ישראל בוך, תשמ"ז 1987.
* יוני 1941: נאוועלע, תל אביב: ישראל-בוך, תשמ"ח 1988.
* דורות: ראמאן, תל אביב: ישראל-בוך, תשנ"ב-1992.
* מיט זיך און מיט אנדערע: דערציילונגען, תל אביב: ה. לייוויק פארלאג, 1997.

=== ספריו בעברית ===
* הלינה (מיידיש: יהודה גור-אריה), תל אביב: ספריית פועלים, 1996.
* גורלות, תל אביב: המנורה, תשכ"ז-1967.
* 9 סיפורים (מיידיש: משה יונגמן; מבוא: דב סדן), תל אביב: מ. ניומן, 1979.

== קישורים חיצוניים ==
* 

== הערות שוליים ==

קטגוריה:סופרים כותבי יידיש
קטגוריה:משוררים כותבי יידיש
קטגוריה:סופרים ישראלים
קטגוריה:משוררים ישראלים
קטגוריה:יהודים פולנים
קטגוריה:עולים לאחר מלחמת העולם השנייה
קטגוריה:אישים הקבורים בבית הקברות סגולה
קטגוריה:ישראלים שנולדו ב-1917
קטגוריה:ישראלים שנפטרו ב-2000
סנטיאגו אסקרו

סנטיאגו (סנטי) אסקרו מרין (בספרדית: Santiago Ezquerro Marín; נולד ב-14 בדצמבר 1976) הוא כדורגלן עבר ספרדי-בסקי אשר שיחק בעמדת החלוץ.

== קריירה ==
אסקרו החל את קריירת הכדורגל שלו בקבוצת אוסאסונה, עת זו הייתה בליגה הספרדית השנייה, בגיל 18 (עונת ). אחרי עונה מוצלחת בה שיחק 38 משחקים וכבש 8 שערים, הוא נרכש על ידי אתלטיקו מדריד. בתחילה שיחק בקבוצת המילואים של המועדון, שם הצטיין עם 11 שערים ב-34 משחקים, אך קיבל הזדמנויות ספורות בקבוצה הבכירה של המועדון. לאחר זמן מה עבר למיורקה, שם רשם 14 הופעות ו-6 שערים. לבסוף, המועדון אתלטיק בילבאו החזיר את אסקרו למחוז הבסקים, עם פתיחת עונת 98-99.

במשך 7 עונות מעת שהצטרף לבילבאו אסקרו הפך לאהוב הקהל והצטיין עם 45 שערים ב-222 משחקים, כולל 11 שערים בעונת - הטובה ביותר שלו בקריירה. בבילבאו אסקרו הרבה לשחק כקיצוני שמאלי ולעיתים כחלוץ. בפתיחת עונת עבר לברצלונה, אך זכה לדקות משחק מועטות בעונתו הראשונה בקבוצה. לאחר שתי עונות בהן מיעט לשחק, עזב אסקרו את ברצלונה לאוסאסונה.

==קישורים חיצוניים==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל בסקים
קטגוריה:כדורגלנים בסקים
קטגוריה:כדורגלני אוססונה
קטגוריה:כדורגלני אתלטיקו מדריד
קטגוריה:כדורגלני אתלטיק בילבאו
קטגוריה:כדורגלני מיורקה
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:ספרדים שנולדו ב-1976
הגנב מבגדאד (סרט)

הגנב מבגדאד הוא סרט קולנוע בהפקתו של אלכסנדר קורדה, שיצא לאקרנים בשנת 1940. הסרט היה אמור להיות חידוש לגרסה קודמת של דאגלס פיירבנקס משנת 1924, אך למרות זאת השוני בין שני הסיפורים הוא ניכר: דמותו של פיירבנקס מהסרט המקורי פוצלה בגרסה זו לשתי דמויות שונות, הנסיך אחמד והנער הגנב אבו, ולעלילה התווספו דמויות מפתח חדשות.

בזמן יציאתו נחשב הסרט ליקר ביותר שהופק אי פעם. הצילומים החלו בצפון אפריקה, אך עקב מלחמת העולם השנייה שהתפשטה לכיוון אפריקה עברו הצילומים לארצות הברית.

==תקציר העלילה==
עלילת הסרט מתרחשת בבגדאד בתקופת הח'ליפה והיא לקוחה מסיפורי אלף לילה ולילה. הנסיך אחמד, המלך החוקי של בגדאד שהודח על ידי הווזיר הרשע ג'עפר בעל הכוחות המאגיים, משוטט ברחבות כמקבץ נדבות. ג'עפר זורק אותו לכלא ושם הוא פוגש בנער אבו, הוא "הגנב מבגדד", הטוב בגנבי העיר. בעזרת הגנב מצליח הנסיך להימלט לעיר בצרה שם הוא מתאהב בבתו היפה של הסולטאן אותה יעד ג'עפר לעצמו. ג'עפר מגיע לבצרה ובכוחותיו המיוחדים גורם לעיוורונו של אחמד והופך את אבו לכלב. כשהנסיכה שוקעת לתרדמה ממנה תוכל להתעורר רק אם תראה שוב את אחמד אהובה, משיב ג'עפר לאחמד ואבו את דמותם ומביא את אחמד לנסיכה המתעוררת מתרדמתה, אך אינה זוכה להתאחד איתו כי ג'עפר חוטף אותה ומפליג עמה לים בספינה. אבו ואחמד יוצאים בעקבותיהם ועוברים הרפתקאות רבות נוספות בטרם יבוא הסרט לסיומו הטוב, מפלתו של ג'עפר ושובה של הנסיכה לזרועותיו של אחמד.

את גיבור הסרט, הנער אבו הגנב מבגדאד, גילם נער הודי בשם סאבו שהסרט הפך אותו לכוכב קולנוע.

את תפקיד ג'עפר, הווזיר האכזר, גילם קונרד ויידט, גרמני אנטי נאצי, שברח מגרמניה בשנת 1933 והופיע בסרטים אנגליים ואמריקאים, שלאחר פרוץ מלחמת העולם השנייה תרם את מרבית רכושו לטובת מאמץ המלחמה הבריטי. תפקידו הזכור ביותר, היה המיור הנאצי, המתאנה לגיבוריו החיוביים של הסרט קזבלנקה משנת 1942.

הסרט הגנב מבגדאד, שצולם בצבעים, כלל פעלולים טכניים שהיו חדשניים בזמנו: השד היוצא מן הבקבוק, השטיח המעופף, העין "הרואה הכל", הבובה הרצחנית, הסוס המכני המעופף ועוד.

בשנת 1941 זכה הסרט בשלושה פרסי אוסקר: פרס אוסקר לצילום הטוב ביותר, פרס אוסקר לעיצוב ההפקה הטוב ביותר ופרס אוסקר לאפקטים הטובים ביותר.

==קישורים חיצוניים==

==הערות שוליים==

קטגוריה:סרטי 1940
קטגוריה:סרטים רומנטיים
קטגוריה:סרטים אמריקאיים
קטגוריה:זוכי אוסקר: עיצוב ההפקה הטוב
קטגוריה:זוכי אוסקר: האפקטים החזותיים הטובים
קטגוריה:סרטי פולחן
רע כי נאסר

רע כי נאסר (לטינית: Malum prohibitum; ברבים: Mala prohibita) הוא מונח משפטי המתאר עבירות האסורות מטעמי חוסר חוקיות גרידא, בניגוד לעבירות אשר אסורות גם מהטעם של חוסר מוסריות (רע שלעצמו - Malum in se).

== אופי העבירה ==
עבירה היא "רע כי נאסר" אם אינה שלעצמה פוגעת במוסר ובתרבות החברתית, אלא אסורה רק מכוח החוק. הדוגמה הידועה לכך היא האיסור לנסוע בצד שמאל של הכביש. איסור זה הוא איסור הסדרי בלבד, ואין מקורו בנורמות מוסריות. הראיה לכך - שבמדינות אחרות (אנגליה למשל) האיסור הוא הפוך - איסור לנסוע בצד ימין של הכביש. דוגמה נוספת היא האיסור על נסיעה ברמזור המאיר באור אדום - המדובר בהסדר הבא לקבוע סדרי תנועה, ואם מצב הדברים היה הפוך (אסור לנסוע באור ירוק) לא היה כל הבדל מבחינה מוסרית. כך גם עבירות של חניה במקום אסור. עצם החניה במקום אסור אין בה כדי לפגוע במוסריות החברה. 

דוגמה נוספת לחוק שהוא רע כי נאסר הן עבירות של מידע פנים - העברת מידע שלעצמה אינה אסורה, אולם בהקשר של הרגולציה על המסחר והשוק החופשי זו עבירה.

ישנה מחלוקת האם עבירה על חוקי זכויות יוצרים הן רע שלעצמו או רע כי נאסר.

ההבחנה בין סוגי העבירות משתנה מעת לעת. בפסק דין באוורס נגד הארדוויק קבע בית המשפט כי אין לבטל חוק האוסר על קיום יחסי מין הומוסקסואליים מאחר שהמוסריות הציבורית נפגעת בשל פעולות כאלה (היינו, רע שלעצמו). בפסק דין לורנס נגד טקסס קבע בית המשפט כי החוק אינו פוגע במוסריות הציבורית ומדובר בחוק שהוא רע כי נאסר, וכי ניתן לבטלו.

בתי המשפט בישראל סבורים כי עבירות פליליות מנהליות הן עבירות מסוג רע כי נאסר, וכך נאמר בת"פ (ירושלים) 3531/00, מדינת ישראל נ' אורה מושב עובדים להתיישבות ואח:
:" במקרה זה אין מדובר בעבירות פליליות ממש (Mala in se), אלא בעבירות מינהליות במהותן, עבירות שנולדו על רקע הסדרת תחומי החיים המודרניים (Mala prohibita). אחד מתחומים אלו הוא תחום התכנון והבנייה יש הסבורים כי אין זה ראוי כלל ועיקר שהדין הפלילי יחול על אותן עבירות מודרניות שהן טכניות במהותן ונובעות מעצם האיסור, ויש להותירן למשפט המנהלי."

== ראו גם ==
* רע כשלעצמו

קטגוריה:דיני עונשין
קטגוריה:פילוסופיה של המשפט
קטגוריה:מונחים משפטיים
טאסיט בלו

הטאסיט בלו מוצג במוזיאון הלאומי של חיל האוויר האמריקני
איור של הטאסיט בלו בטיסה
טאסיט בלו (Tacit Blue) היה מטוס להדגמת טכנולוגיה שפיתחה נורת'רופ בשיתוף עם דארפ"א וחיל האוויר האמריקני על-מנת להוכיח את התכנותו של מטוס ריגול חמקן עם מכ"ם LPIR (low probability of intercept) וחיישנים אחרים שיכול לפעול קרוב לקו הקדמי של הלחימה בדרגה גבוהה של שרידות. רק מטוס אחד טס בפועל, אם כי שילדה שנייה נבנתה לגיבוי.

==פיתוח==
חיל האוויר האמריקני חשף את תוכנית הטאסיט בלו ב-30 באפריל 1996, בפנטגון. הטאסיט בלו נוצר על-מנת להוכיח את התכנותו של מטוס ריגול חמקן עם מכ"ם LPIR (low probability of intercept) וחיישנים אחרים שיכול לפעול קרוב לקו הקדמי של הלחימה בדרגה גבוהה של שרידות. מטוס כזה יוכל לעקוב ברציפות אחר המצב על הקרקע בשדה הקרב ולספק מידע על מטרות בזמן-אמת לכוחות הלוחמים. הטאסיט בלו היה החלק הסודי בתוכנית "אסולט ברייקר" (Assault Breaker), שנועדה לתת תוקף לקונספט השימוש במערכות נשק מונחה רבות לתקיפה מנגד של טורי שריון מתקדמים.

הטאסיט בלו, שכונה בחיבה "הלוויתן", כלל כנפיים ישרות ומחודדות וזנב בצורת "V" שהותקן על גוף מטוס שצורתו עקומה. כונס אוויר יחיד על-גבי מבנה המטוס סיפק אוויר לשני מנועי טורבו-מניפה. הטאסיט בלו כלל יתירות של ארבע מערכות בקרת טיסה דיגיטליות מסוג טוס-על-חוט, שעזרו לייצב את המטוס. עלותו הייתה כ-165 מיליון דולר.

טכנולוגיית החיישנים שפותחה עבור הטאסיט בלו משמשת כיום את מטוס ה-E-8 ג'ויינט סטארס.

==היסטוריית שירות==
טיסת הבכורה של הטאסיט בלו נערכה בפברואר 1982, ובעקבותיה נרשמו 134 טיסות במהלך תקופה של שלוש שנים. הטיסות התבצעו פעמים רבות שלוש או ארבע פעמים בשבוע, ולעיתים התבצעה יותר מטיסה אחת ביום. לאחר שצבר יותר מ-250 שעות טיסה, הועבר המטוס לאחסנה ב-1985. ב-1996 הוצב הטאסיט בלו בתצוגה במוזיאון הלאומי של חיל האוויר האמריקני בבסיס חיל-האוויר רייט פטרסון, ליד דייטון, אוהיו.

==נתונים==
===מאפיינים כלליים===
*צוות: טייס יחיד
*אורך: 55 רגל 10 אינץ' (17 מטר)
*מוטת כנפיים: 48 רגל 2 אינץ'(14.7 מטר)
*גובה: 10 רגל 7 אינץ' (3.2 מטר)
*משקל טעון: 30,000 ליברות (13,606 ק"ג)
*הנעה: 2 מנועי טורבו-מניפה מדגם גארט ATF3-6 בעלי דחף של 5,440 ליברות-כוח (24 קילו-ניוטון) כל אחד.

===ביצועים===
*מהירות מרבית: 287 מייל/שעה (462 קמ"ש)
*סייג רום: 30,000 רגל (9,144 מטר)
*קצב טיפוס: 50,000 רגל/דקה (254 מטר/שנייה)
* יחס דחף-משקל: 0.36

==קישורים חיצוניים==

קטגוריה:כלי טיס חמקניים
מגהלאיה

מגהלאיה (בדוונגרי: मेघालय) היא מדינה בהודו, אחת משמונה מדינות בצפון-מזרח הודו. היא גובלת בצפון עם אסאם ובדרום בבנגלדש. משמעות השם "מגהלאיה" בבנגלית: "משכן העננים".

==היסטוריה==
במגהלאיה נמצאו עדויות ארכאולוגיות עוד מן התקופה הנאוליתית.

השבטים המקומיים יצרו לעצמם ממלכות שהתקיימו עד המאה ה-19. בשנת 1835 האזור סופח לאסאם. בהמשך האזור היה חלק גם מבנגל. עם עצמאות הודו בשנת 1947, הייתה מגלאיה כחלק מאסאם. תנועה בדלנית במדינה החלה לפעול בשנת 1960. מגהלאיה קיבלה אוטונומיה חלקית כמדינה נפרדת בתוך אסאם בשנת 1970 והוקמה באופן מלא לאחר שפוצלה ממדינת אסאם ב-21 בינואר 1972.

== טופוגרפיה, גאוגרפיה ואקלים==
אגם אומיאם ליד [[שילונג, מגהלאיה]]
מגהלאיה היא רצועה באורך כ-300 ק"מ (ממערב למזרח) וברוחב של כ-100 ק"מ. רוב רובה גבעות ושליש משטחה מכוסה ביערות סוב-טרופיים. יערות אלו נודעים בעושר היונקים, הציפורים והצמחים בהם. הכפר מאוסינרם הוא המקום בעל כמות המשקעים השנתית הממוצעת הגבוהה בעולם, בעוד שהעיירה צ'ראפונג'י מחזיקה בשיא עבור כמות המשקעים השנתית הגבוהה בעולם בשנה, בשנים 1861-1860.
==כלכלה==
הכלכלה המקומית מבוססת בעיקר על חקלאות. אף על פי שתושבים רבים (80%) עוסקים בחקלאות, לא בכל המדינה יש את התנאים הפיזיים התורמים לחיזוקה של החקלאות. תנאים אלו לעיתים פוגעים בביסוס החקלאות. 10% משטח המדינה הוא חקלאי, אך הפרודוקטיביות של האדמות נמוכה מאוד.

לפי הבנק המרכזי של הודו, בשנת 2012 12% מהאוכלוסייה (12.5 מהכפריים ו-9.3% מהעירוניים) היו מתחת לקו העוני.

==דמוגרפיה==
היחס בין נשים וגברים במגהלאיה הוא מהגבוהים בהודו ועומד על 975 נשים לאלף גברים, זאת בשל היותה אחת המדינות המטריליניות היחידות בעולם. הרכוש עובר מאם לביתה הצעירה, שם המשפחה על פי האם, הילדים שייכים לאם, הגבר עובר לחיות בבית אשתו ושייך במותו לאימו או לאחותו הבכירה.

כ 85% מתושבי מגהלאיה הם בני שבטים הרריים. הקבוצה הגדולה מביניהם הם בני העם החאסי. שבטים גדולים אחרים הם גארו, ג'אינטייה, ואחרים. יתר האוכלוסייה היא ממוצא בנגלי ברובו. מגהלאיה היא אחת מהמדינות מארבע המדינות ההודיות בהן יש רוב נוצרי. כ-16% מהאוכלוסייה הם בני דתות אנימיסטיות עתיקות.

השפה הנפוצה ביותר במדינה היא אנגלית, שמהווה גם את שפתה הרשמית.

נכון למפקד האוכלוסין משנת 2011, החלוקה הדתית היא כך:
* נצרות - 74.59%
* הינדואיזם - 11.52%
* אמונות שבטיות - 8.7%
* אסלאם - 4.39%
* בודהיזם - 0.33%
* סיקיזם - 0.1%
* ג'ייניזם - 0.02%
* אחר - 0.35%

==פוליטיקה וממשל==
המושל (ראש המדינה) ממונה אחת לחמש שנים על ידי נשיא הודו. ראש השרים הוא מנהיג המפלגה הגדולה קואליציית מפלגות ב. האספה המחוקקת מורכבת מ-60 נציגים הנבחרים אחת לחמש שנים. בפרלמנט פועלות כ-15 וועדות הפועלות בנושאים שונים (תקציב, כלכלה, זכויות נשים, וכו'). נכון למרץ 2024, המפלגה הגדולה בפרלמנט היא מפלגת העם הלאומית, שלה 28 נציגים.

המדינה שולחת 2 נציגים הנבחרים על ידי הציבור ללוק סבהה (הבית התחתון של הפרלמנט הארצי) ונציג אחד לרג'יה סבהה (הבית העליון של הפרלמנט הארצי). 

מרבית שטח המדינה כלול במועצות אוטונומיות בעלות סמכויות שלטון נרחבות.

==קישורים חיצוניים==

* 
* 

==הערות שוליים==

*
קטגוריה:הודו: מדינות וטריטוריות איחוד
קטגוריה:מדינות וטריטוריות שהוקמו ב-1972
חומצה פלואורוגופרתית

חומצה פלואורו-גופרתית (HFSO<sub>3</sub>) היא חומצה השייכת לקבוצת החומצות החזקות. מבנה דומה מאוד לזה של חומצה גופרתית, אך היא בעלת קבוע דיסוציאציה גדול פי אלף, וזאת מאחר שאטום הפלואור, שהוא אלקטרושלילי מאוד, מושך את ענן האלקטרונים של המולקולה לכיוונו, ומותיר את אטום המימן עם מטען חלקי חיובי גדול יותר מאשר בחומצה גופרתית. לכן אטום המימן נוטה להשתחרר ביתר קלות בעת התמוססות במים למשל.

החומצה הפלואורוגופרתית היא חברה במשפחת הסופרחומצות על היותה חזקה יותר מ-100% חומצה גופרתית.

==אופי כימי==
החומצה הפלואורוגופרתית מתמוססת היטב בממסים אורגניים ופולריים כגון, ניטרובנזן, דיאתיל אתר, חומצה אצטית ואתיל אצטט.
למרות זאת, החומצה הפלואורוגופרתית מתמוססת באופן מועט בממסים אורגנים לא פולריים (כגון אלקאנים).

בגלל החומציות החזקה מאוד של החומצה, היא ממיסה כמעט את כל החומרים האורגניים המקבלים פרוטון (כבסיס), אפילו מקבלות הפרוטונים החלשות ביותר.
החומצה הפלואורוגופרתית עוברת הידרוליזה איטית לחומצה הידרופלואורית וחומצה גופרתית.
החומצה הטריפלית (או בשמה האחר חומצה טריפלואורומתאנגופריתית) מגיעה גם היא לחומציות החומצה הפלואורוגופרתית אך איננה מתפרקת במים.

==הפקה==
החומצה הפלואורוגופרתית נוצרת על ידי תגובה של חומצה הידרופלואורית וגופרית תלת חמצנית:
::SO<sub>3</sub> + HF → FSO<sub>3</sub>H

==סופרחומצות==
החומצה הפלואורוגופרתית היא אחת מחומצות ברונסטד הפשוטות החזקות ביותר.
שילוב של החומצה הפלואורוגופרתית ושל חומצת לאורי - אנטימון פנטאפלואוריד יוצר תערובת הנקראת "חומצת פלא", תערובת זו היא מוסרת פרוטונים הרבה יותר חזקה.

==שימושים ופעולות==
החומצה הפלואורוגופרתית משמשת בתהליכי איזומריזציה של אלקאנים.

החומצה גם משמשת במעבדות בתהליכי פלואוריזציה.

==בטיחות==
החומצה הפלואורוגופרתית נחשבת לרעילה ומסוכנת מאוד בגלל חומציותה החזקה מאוד.
הידרוליזה של החומצה משחררת HF שגם הוא מסוכן.
הוספת מים לחומצה הפלואורוגופרתית היא תהליך אלים, כמו הוספת מים לחומצה גופרתית.<br>
תגובת הסתירה של החומצה הפלאורוגופרתית עם בסיס ואף עם בסיס חלש היא אקסותרמית ביותר ופולטת חום רב.

==קישורים חיצוניים==

קטגוריה:חומצות
בלוטת חלב (עור)

בלוטת חֵלֶב היא בלוטה קטנה הנמצאת בעור, והיא בעלת צינור הנפתח אל תוך זקיק שיער.

בלוטות החלב נמצאות על פני מרבית שטח הגוף, וריכוזן גבוה יותר באזור המצח והפנים. בכפות הרגליים והידיים אין בלוטות חלב.

בלוטות החלב מפרישות חלב, נוזל שומני הקרוי בלועזית סֶבּוּם אשר מכיל בעיקר טריגליצרידים, אסטרים של שעווה וכולסטרול, חומצות שומניות וסקוולין.

בלוטות החלב מפרישות תחילה לתוך חלל מרכזי המתנקז דרך פתח זקיק השיער אל פני העור.

== תפקידי החלב ==
החלב משמן את השערות, מרכך את העור ומונע את התייבשותו. החומצות השומניות שבחלב ממיתות חיידקים והשומנים שבהן מהווים את עיקר השומן העל עורי.

הפרשת החלב תלויה בהשפעת הורמונים זכריים, האנדרוגנים. ליחס האסטרוגן/אנדרוגן חשיבות רבה בהפרשת החלב, דבר המשפיע על הופעת פצעי הבגרות.

==קישורים חיצוניים==

* 

חלב (עור)
קטגוריה:מערכת הכסות
קטגוריה:היסטולוגיה
דוד בן הרוש

דוד בן הרוש (29 בנובמבר 1924 – 15 בינואר 1999) היה המייסד ויושב ראש של ליכוד יוצאי צפון אפריקה, שגרעין חבריו היה מוואדי סאליב. היה אחד הפעילים הבולטים באירועי ואדי סאליב, שהפך לסמל למאבק של המזרחים נגד הקיפוח והאפליה.

==ביוגרפיה==
בן הרוש נולד במרוקו וסיים שבע שנות לימוד. לאחר מכן עבד בייצור ארנקים. הוא עלה לישראל ב-1948 במסגרת ההעפלה ונכלא למשך מספר חודשים במחנות בקפריסין. בישראל הוא התגורר בוואדי סאליב שבעיר התחתית בחיפה. לאחר שהשתחרר מצה"ל ב-1949 התגייס למשטרה ועבד כנוטר רכבת ישראל עד 1956, עת שוחרר מסיבות בריאותיות. בסיוע משרד הביטחון התקבל לעבודה בחברת החשמל אך התפטר ב-1957. אז קיבל ממשרד הביטחון הקצבה לשם פתיחת בית קפה בוואדי סאליב. את בית הקפה "רוזוליו" נהגו לפקוד בעיקר עולים חדשים ממרוקו. ב-9 ביולי 1959 הגיעו אנשי משטרה לבית הקפה בעקבות קטטה ונהגו באלימות מופרזת. בהמשך לזאת, השתולל אחד מיושבי בית הקפה שהיה שיכור, נורה ברגלו, ונותר משותק בפלג גופו התחתון. בשכונה הופצה שמועה שהאיש נהרג. השמועה שימשה כזרז שגרם להתפרצות זעם ותסכול של תושבי השכונה, על הקושי הכלכלי ועל טענותיהם על אפליה וקיפוח מצד השלטון. בשכונה פרצו מהומות שגלשו למרכז חיפה, שם ניסו תושבי הוואדי, ובן הרוש בראשם, להגיע לשכונות הדר והכרמל וכן לפגוע במשרדי מפא"י וההסתדרות. המהומות דוכאו ביד קשה על ידי המשטרה והיו פצועים בשני הצדדים. 

בן הרוש הורשע בהפרעה לשוטר והחזקת אקדח ללא רישיון לאחר שירה ירייה אחת באוויר כדי למנוע משוטרים להיכנס לדירה של אחד מחבריו ונגזרו עליו 24 חודשי מאסר בפועל. בערעור בפני יצחק כהן, אוגניה וינוגרדוב ויעקב אזולאי הופחת העונש ל-10 חודשים לאחר שבית המשפט קבע שמכיוון שהעבירות נעשו בשרשרת אחת של התרחשויות, העונשים על העבירות צריכים להיות חופפים. בתום אחד מהדיונים במשפט תקף בן הרוש שוטר. בעקבות תקרית זו נגזרו עליו חודשיים מאסר בפועל. בסך הכל ריצה בן הרוש שישה חודשי מאסר בלבד וזאת לאחר שנשיא המדינה יצחק בן-צבי חנן אותו.

בעקבות האירועים מונתה ועדת חקירה ממלכתית בראשות השופט משה עציוני כדי לבדוק את הגורם למהומות ומצבם של עולי צפון אפריקה בישראל.
בן הרוש העלה את נושא האפליה בפני חברי הוועדה. בן הרוש הצביע על היד הנעלמה שטיפלה בחלוקת הרכוש הנטוש בוואדי. הוא הציע לוועדת החקירה לבדוק את אי השוויון בין העולה מאירופה והעולה ממרוקו.

בעודו במאסר התמודד בן הרוש בבחירות לכנסת הרביעית מטעם רשימת ליכוד יוצאי צפון אפריקה. הרשימה קיבלה כ-8,200 קולות וחסרו לה 1,200 קולות כדי לעבור את אחוז החסימה.

לאחר יציאתו לחופשי עבר בן הרוש להתגורר בקריית חיים ונעלם מהנוף הפוליטי. על שמו רחוב בחיפה.

==לקריאה נוספת==
* יפעת וייס, [http://www.vanleer.org.il/he/node/552 וואדי סאליב: הנוכח והנפקד], ירושלים: מכון ון ליר בירושלים: הוצאת הקיבוץ המאוחד, תשס"ז 2007
* רון שפיגל ואלי נחמיאס, "ואדי סאליב המיתוס ושברו": מאורעות ואדי סאליב במבט מחקרי חדש, הוצאת "לחמן", חיפה, 2009

==קישורים חיצוניים==
* כתבה בה מתאר דוד בן הרוש ממנהיגי אירועי ואדי סאליב את חוויותיו בבית סוהר דמון והתנאים בו.
* מודי בר און, [https://www.youtube.com/watch?v=Z_3JOn6C24Y "הכל אנשים: דוד בן הרוש"], הטלוויזיה החינוכית
* 

== הערות שוליים ==

קטגוריה:פעילים פוליטיים ישראלים
קטגוריה:פעילים חברתיים מזרחים
קטגוריה:מורשעים בעבירות על רקע אידאולוגי בישראל
קטגוריה:ישראלים שקיבלו חנינה
קטגוריה:ישראלים ילידי מרוקו
קטגוריה:גולי מחנות המעצר בקפריסין
קטגוריה:עולים לאחר מלחמת העולם השנייה
קטגוריה:ישראלים שנולדו ב-1924
קטגוריה:ישראלים שנפטרו ב-1999
תזמורת סנט לואיס

תזמורת סנט לואיס, אשר מקום מושבה הקבוע בסנט לואיס, מיזורי, היא מן התזמורות החשובות בארצות הברית. התזמורת נוסדה בשנת 1880 והיא השנייה לוותק בין התזמורות האמריקאיות, אחרי הפילהרמונית של ניו יורק. התזמורת מופיעה דרך קבע ב"פאוול סימפוני הול", מבצעת קונצרט שנתי קבוע בקרנגי הול בניו יורק ויוצאת לסיורי קונצרטים סדירים מעבר לים. היא מקליטה בחברה משלה, "ארק מדיה", הייתה מועמדת חמישים ושש פעמים לפרס גראמי וזכתה בו שש פעמים. התזמורת מקיימת תוכנית חינוכית ענפה: נגניה מבצעים כ-350 הופעות בשנה ללא תשלום בבתי ספר ובמסגרות חינוכיות אחרות.

תזמורת סנט לואיס מקיימת שותפות עם התארגנות 25 כנסיות אפרו אמריקאיות מקומיות בשם "בקול אחד" (In Unison), אשר זמריה נוהגים להופיע עמה. לצד התזמורת הסימפונית פועלות גם מקהלת סנט לואיס ותזמורת הנוער שלה.

מאז 2018 המנהל המוזיקלי של התזמורת הוא סטפן דנב.

==מנהלים מוזיקליים==

* יוזף אוטן 1880 - 1894
* אלפרד ארנסט 1894 - 1907
* מקס זאך 1907 - 1921
* רודולף גאנץ 1921 - 1927
* ולדימיר גולשמן 1931 - 1958
* אדוארד ואן רמוטרל 1958 - 1962
* אלעזר דה קארווליו 1963 - 1968
* וולטר זוסקינד 1968 - 1975
* יז'י סמקוב 1975 -1979
* ליאונרד סלטקין 1979 - 1996
* הנס פונק 1996 - 2002
* דייוויד רוברטסון 2005 - 2018
* סטפן דנב 2018 - ממשיך

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
סנט לואיס
סנט לואיס
קטגוריה:זוכי פרס גראמי
קטגוריה:סנט לואיס
מיט לוף

מייקל לי אדיי (נולד בשם מרווין לי אדיי, 27 בספטמבר 1947 – 20 בינואר 2022), אשר נודע בשם הבמה מיט לוף (Meat Loaf) ומכונה לעיתים "מייקל אדיי", היה שחקן וזמר רוק אמריקאי.

== קריירה מקצועית ==
מיט לוף הופיע ביותר מ-50 סרטי קולנוע ותוכניות טלוויזיה, והיה מוכר בזכות שירים ידועים ומתוך פסקולים מסרטיו.

=== זמר ===
אלבומו הידוע של לוף "Bat Out of Hell" משנת 1977, מכר למעלה מ-34 מיליון תקליטים ברחבי העולם, מתוכם 16 מיליון בארצות הברית לבדה. לאחר יציאתו, האלבום כיכב במשך 474 שבועות במצעד האלבומים הבריטי. אלבום זה הפך לרווחי יותר מהאלבום הנמכר ביותר בכל הזמנים – Thriller של מייקל ג'קסון.

אף על פי שהוכרז כפושט רגל יותר מפעם אחת, נחשב מיט לוף לאחד מאמני הרוקנרול המצליחים בכל הזמנים, שהוציא כמה מהאלבומים הנמכרים והאהובים ביותר אי-פעם. האלבומים והסינגלים שהוציא שברו מספר שיאים, הן בארצות הברית והן בבריטניה. גם בגרמניה הוא נחשב לאחד מאמני הרוק הפופולריים ביותר, במיוחד בקרב חובבי פופ ורוקנרול.

=== שחקן סרטים ===
הוא התפרסם בזכות הופעתו בסרט מופע הקולנוע של רוקי (The Rocky Horror Picture Show) מ-1975.

בין השאר שיחק לוף בסרטים "מוטורמה" (1991), "עולמו של ויין" (1992), "מפרט הגורל", "פוקוס", "כל חג מולד אמריקאי, קרול", "מועדון קרב", "חור באחד" (2004), "עקרון התענוג", "כשתראי נמר בבית", "ילד יפה" (2010) ו-"Witness "Insecurity (2011).

== פרסים והוקרה ==
* ערוץ המוזיקה הבינלאומי VH1 מדרג אותו במקום ה-96 ברשימת 100 אמני ההארד רוק הגדולים בהיסטוריה.
* 1993, פרס גראמי על הלהיט I'd Do Anything For Love<ref></ref>

== חיים אישיים ==
לוף היה מתנגד חיסונים, לא נמסרה סיבת מוות רשמית, אך ימים לפני מותו ב-20 בינואר 2022, חלה בווירוס הקורונה<ref></ref>.

==משיריו הידועים==
* 1977 - Two out of Three ain't bad
* 1977 - Paradise by the Dashboard lights
* 1979 - You took the Words Right out of my Mouth
* 1981 - Dead ringer for love
* 1984 - Modern Girl
* 1993 - I'd do anything for love
* 1993 - Objects in the Rearview Mirror may Appear Closer than they are
* 1995 - I'd lie for you and that's the truth
* 1995 - Not a dry eye in the House
* 1999 - Is nothing sacred

==קישורים חיצוניים==

* 

* 

==הערות שוליים==

קטגוריה:אמנים אמריקאים הידועים בשם במה
קטגוריה:זוכי פרס גראמי
קטגוריה:זוכי פרס המוזיקה הבריטית
קטגוריה:זמרי רוק אמריקאים
קטגוריה:זמרים אמריקאים
קטגוריה:בוגרי אוניברסיטת צפון טקסס
קטגוריה:משתתפים בתוכניות מציאות אמריקאיות
קטגוריה:שחקני קולנוע וטלוויזיה אמריקאים
קטגוריה:אמני אריסטה רקורדס
קטגוריה:אמני וירג'ין רקורדס
קטגוריה:אמריקאים שנולדו ב-1947
קטגוריה:אמריקאים שנפטרו ב-2022
מאפין

מַאפִין (Muffin; לפי האקדמיה ללשון העברית: מוּפִין) הוא עוגה אישית עגולה האפויה בתבנית עם שקעים או בתבניות אישיות קטנות.

==סוגי מאפיינים==
מאפין [[אוכמניות]]
המאפין המקורי נוצר באנגליה בסביבות המאה ה-11. "מאפין אנגלי" הוא שטוח ומופק על ידי החמצת שמרים.
כיום השם מאפין מציין בעיקר את המאפין האמריקאי שהוא פיתוח מהמאה ה-19 אשר התאפשר בעקבות המצאת אבקת האפייה. לרוב מערבבים בבלילה תוספת כגון אוכמניות או שברי (פצפוצי) שוקולד.

==קישורים חיצוניים==

* [http://www.matkonim.net/forum/2004/viewmsg.asp?msg=6079 מאפינס ניו-יורק] באתר "מתכונים"
* [https://www.hakoltaim.co.il/1254 מאפינס שזיפים] באתר "הכל טעים"
* 

==הערות שוליים==

קטגוריה:מוצרי בצק שמרים
קטגוריה:מגדנאות
קטגוריה:המטבח האמריקאי: קינוחים
קטגוריה:עוגות
קאיין

ממוזער
קָאיֶין () היא עיר הבירה של גיאנה הצרפתית, מחוז מעבר לים של צרפת.
== היסטוריה ==
קאיין נוסדה ב-1664, 21 שנה לאחר הכיבוש הצרפתי של האזור. העיר הייתה תחת שלטונן של הולנד, בריטניה וברזיל לפני שחזרה לשלטון צרפת. העיר שימשה כמושבת עונשין מ-1854 עד 1938.

שטח השיפוט של קאיין הוא כ-23.6 קמ"ר ובשנת 2015 התגוררו בה כ-57,614 תושבים (צפיפות של 2,144 תושבים לקמ"ר). היא ממוקמת על חצי אי בין הנהרות Cayenne ו Mabury. מזג האוויר הוא טרופי, חם ולח לאורך כל השנה. 

האתרים המרכזיים בקאיין הם:

* כיכר גרנובל (Place Grenoble), שבה נמצאים בית העירייה, משרד הדואר והנציבות הצרפתית.
* כיכר התמרים (Place des Palmistes) - מרכז הרובע המסחרי.
* כיכר ויקטור שלכר (Place Victor Schoelcher) - על שם האחראי להפסקת העבדות במושבה.
* כיכר התרנגול (Place du Coq) - שוק המוצרים המרכזי.
* המוזיאון המרכזי (Musée Départmental) - מציג שילוב של טבע, היסטוריה, ארכאולוגיה ומידע לגבי מושבות העונשין.
* הגנים הבוטניים - מציג את מבחר הבוטניקה והצומח של האזור.

==קישורים חיצוניים==

* 

* 

==הערות שוליים==

קטגוריה:גיאנה הצרפתית: ערים
קטגוריה:אמריקה הדרומית: ערי בירה
קטגוריה:צרפת: ערי חוף
קטגוריה:אמריקה הדרומית: ערי נמל
קטגוריה:יישובים שהוקמו ב-1664
יז'י סמקוב

יז'י סמקוב (בפולנית: Jerzy Semkow; 12 באוקטובר 1928 - 23 בדצמבר 2014) היה מנצח פולני.

== חייו == 
נולד בפולין. הוא כיהן כמנהל מוזיקלי של תזמורת סנט לואיס, מנצח ראשי של האופרה והתזמורת המלכותית של דנמרק בקופנהגן, יועץ מוזיקלי ומנצח ראשי של הפילהרמונית של רוצ'סטר, מנהל מוזיקלי של תזמורת הרדיו והטלוויזיה של איטליה ברומא ויועץ מוזיקלי של האופרה הלאומית בוורשה. 

הוא כיהן כמרצה למוזיקה באוניברסיטת קולורדו והנחה כיתות אמן בניצוח באוניברסיטת ייל ובבית הספר למוזיקה של מנהטן, ניו יורק.

היה אזרח צרפתי והתגורר בפריז. נפטר בדצמבר 2014 ליד לוזאן שבשווייץ.

==קישורים חיצוניים==

* 

==הערות שוליים==

קטגוריה:מנצחים פולנים
קטגוריה:ילידי 1928

קטגוריה:פולנים שנפטרו ב-2014
וסילי השלישי

וסילי השלישי (ברוסית: Василий III Иванович; 25 במרץ 1479 – 3 בדצמבר 1533) היה הנסיך הגדול של מוסקבה שמשל בשנים 1505–1533. בנו של איוואן השלישי והנסיכה הביזנטית סופיה פלאולוג. אביו של איוואן הרביעי (האיום)

==ביוגרפיה==
מלכתחילה לא היה אמור להיות יורש העצר, שכן היה לו אח בכור מאשתו הראשונה של אביו, איוואן. בעקבות מותו המוקדם של אחיו ואי שביעות הרצון של אביו איוואן מנכדו דמיטרי איוואנוביץ' מונה וסילי ליורש העצר. הוא נשא לאישה את סולומוניה סבורובה, שנבחרה מבין 1500 מועמדות שנאספו מכל רחבי רוסיה. סולומוניה לא באה ממשפחת אצולה. במשך הזמן היא לא הביאה לווסילי ילדים ולכן ב-1525 הוא התגרש ממנה ונשא לאשה את אלנה גלינסקיה, בת האציל הליטאי וסילי לבוביץ' גלינסקי. ב-1530 נולד יורש העצר הנסיך איוואן, שמשל בשם איוואן הרביעי. לאחר מכן נולד בנם השני יורי. וסילי מת ב-3 בדצמבר 1533 כתוצאה מזיהום דם לאחר שנפצע בברכו. בנו איוואן בן ה-3 הוכרז לנסיך גדול, ואלנה שימש כעוצרת.

==ראש נסיכות מוסקבה==
וסילי הגדיל את נסיכות מוסקבה וצירף אליה את פסקוב, סמולנסק, ריאזן ונובגורוד-סביירסקי עם זאת פעמים מספר נחל הפסדים במלחמתו עם הליטאים, כמו בקרב אורשה ב-8 בספטמבר 1514 בו הפסיד את מסטיסלבל וקריצ'ב. הוא נלחם בתקיפות באופוזיציה, בייחוד נגד נסיכי שויסקי וורוטינסקי. ב-1521 הגלה את הפטריארך ורלם, נוכח סירובו לתמוך בנסיך בהוקעת מתנגדיו. הגביל את זכויות האצילים.

==אירועים מרכזיים בתקופת שלטונו==
* 1506 - פשיטה על חאנות קאזאן. תבוסה של הנסיכות מוסקבה
* 1508 - חיזוק מעמדה בגבול עם ליטא
* 1510 - סיפוח פסקוב
* 1512 - מצור לא מוצלח על סמולנסק
* 1514 - כיבוש סמולנסק אך בעקבות תבוסה בקרבות המשך העיר וסביבתה המשיכו להוות שטח מריבה.
* 1521 - פשיטה של חאנות קרים וחאנות קאזאן על נסיכות מוסקבה. העיר עומדת במצור. בהמשך, במערכה מוצלחת הכוחות הרוסים הודפים את הפולשים ואף כובשים את ריאזן ומספחים אותה לנסיכות.
* 1523 - פשיטה מוצלחת אל חאנות קאזאן
* 1524 - פשיטה שלישית על חאנות קאזאן
* 1527 - עמידת מוסקבה במצור ובהמשך מערכה מוצלחת נגד חאנות קרים

==קישורים חיצוניים==

* 

קטגוריה:נסיכי מוסקבה
קטגוריה:ילידי 1479
קטגוריה:נפטרים ב-1533
מרי פופינס

מרי פופינס (באנגלית: Mary Poppins) היא דמות שיצרה פמלה לינדן טרוורס, המופיעה בשמונה ספרים ובסרטי קולנוע של וולט דיסני ב־1964 וב־2018.

ספרי מרי פופינס זכו להצלחה רבה ותורגמו לשפות רבות, אך הסרט של וולט דיסני באמצע שנות השישים הוא שפרסם את הדמות ברחבי העולם כולו. רק בגיל 80 גילתה טרוורס שאת הרעיון לאומנת מעופפת קיבלה מסיפור שהמציאה בילדותה, כדי להעלים את הבהלה והנטישה שחשה כאשר אמה יצאה מהבית בהכרזה שהיא הולכת לעבור לגור במדינה אחרת.

==אודות הדמות==
מרי פופינס היא אישה מסתורית בעלת כוחות קסם שנכנסת לבית משפחת בנקס בסמטת עץ הדובדבן 17, לונדון, למלא תפקיד של אומנת לילדי המשפחה, ומאז הגעתה דבר במשפחה אינו כפי שהיה טרם הגעתה. מאיירת הספרים הראשונים הייתה מרי שפארד, בתו של מאייר הספר פו הדב, ארנסט שפארד.

==הספר וספרי ההמשך==
בשנת 1934 יצא לאור הספר הראשון בסדרת ספרי "מרי פופינס", אותו כתבה טרוורס בזמן שהחלימה ממחלה. לאור הצלחת הספר פנתה טרוורס לכתוב סדרה של ספרי "מרי פופינס", דבר בו השקיעה את כל חייה. ספרי הסדרה הם:
* מרי פופינס (1934)
* מרי פופינס חוזרת (1935).
* מרי פופינס פותחת את הדלת (1944).
* מרי פופינס בגן הציבורי (1952).
* מרי פופינס מ-A עד Z ספר לימוד לילדים (1963).
* מרי פופינס במטבח ספר בישול עם סיפור (1975).
* מרי פופינס בשדרת עץ הדובדבן (1982).
* מרי פופינס והבית השכן (1989).

המשוררת דליה רביקוביץ הייתה הראשונה שתרגמה את "מרי פופינס" לעברית בשנת 1961. היא העמידה תרגום פיוטי בשפה מהודרת ואף עברתה את שמות הילדים לחנה ומיכאל.

בשנת 2018 תרגמה גילי בר-הלל את "מרי פופינס" תרגום נוסף אשר בו התפרסמו לראשונה בעברית שני פרקים נוספים. האחד הוא "יום שלישי הרע" והשני נקרא "גברת קודי"- פרק שהושמט מתרגומה של רביקוביץ.

==הסרטים==

בשנת 1964 קיבלו אולפני דיסני את הזכויות להפיכת הספר לסרט לאחר ניסיונות מרובים שהחלו כבר בשנת 1948, וכך התפרסמה בכל רחבי העולם הדמות החמה והאוהבת של האומנת שבאה עם הרוח.

את תפקיד מרי פופינס שיחקה ג'ולי אנדרוז שזכתה על התפקיד בפרס האוסקר הראשון שלה. הסרט זכה ב-4 פרסי אוסקר נוספים. עם סיום הפקת הסרט קיבל הבמאי רוברט וייז חשיפה בלעדית מוולט דיסני לחומרים המצולמים. חשיפה זו הובילה אותו ללהק את אנדרוז לסרט "צלילי המוסיקה".

הסרט המוזיקלי של דיסני נחשב ליצירת מופת, אך טרוורס לא התלהבה מהפרשנויות של ספרה וטענה שדיסני לא הבין ואף פירש לא נכון את הדמויות והרס את הסיפור. באולפני דיסני, לעומת זאת, טענו שבזמן הצילומים הייתה טרוורס שחצנית, שתלטנית וחסרת כל הומור, מה שהפך את העבודה איתה לקשה מאוד. תהליך עשיית הסרט, והמתח ששרר בין טרוורס לדיסני ואנשיו, הוא הבסיס לסרט "להציל את מיסטר בנקס".

בשנת 2018 יצא סרט ההמשך 'מרי פופינס חוזרת' למסכי הקולנוע בבימויו של רוב מרשל.

בסרט "המשאלה" שיצא בשנת 2023 היא אוזכרה בתור אחד המשאלות שהושמדו בסרט.

==המחזמר==

בשנת 2004 הועלה המחזמר מרי פופינס על במות לונדון. המחזמר הצליח מאוד וזכה בתשע מועמדויות לפרס אוליבייה. בשנת 2006 הועלה המחזמר בהפקת דיסני גם על במות ברודוויי. המחזמר היה מועמד לשבעה פרסי טוני וזכה באחד (על עריכה מוזיקלית).

במהלך שנת 2019 עתידה לעלות בתיאטרון הבימה גרסה בעברית, עיבוד של גרסת 2006.

==קישורים חיצוניים==

* 
* 
* 
* 
* 
* 
* 

==הערות שוליים==

קטגוריה:מרי פופינס